17. ΝΟΜΟΣ υπ’ αριθ. 330 της 8/14 Ιουλ. 1943 (Αναδημοσίευσις 28 Ιουλ. 1943) Περί συμπληρώσεως της περί Ηλεκτρολογικής Διευθύνσεως της Γενικής Δ/σεως Σιδηροδρόμων του Υπουργείου Συγκοινωνίας νομοθεσίας και καταργήσεως του έν Αθήναις Γραφείου Ελέγχου Εσωτερικών Ηλεκτρικών Εγκαταστάσεων. Εκυρώθη δια της υπ’ αριθ. 335 της 30/30 Μαΐου 1946 πράξεως Υπουργ. Συμβουλίου. Άρθρ.1.-Ο έλεγχος των εσωτερικών ηλεκτρικών εγκαταστάσεων εν τη περιοχή Αθηνών Πειραιώς και Περιχώρων, όστις μέχρι τούδε ησκείτο υπό τoυ Γραφείου Ελέγχου Εσωτερικών Ηλεκτρικών Εγκαταστάσεων του νομ.4341 ως ετροποποιήθη και συνεπληρώθη δια του από 6/13 Ιουν. 1935 Ν.Δ/τος, ανατίθεται εφεξής είς την Ηλεκτρολογικήν Διεύθυνσιν του Υπουργείου (Συγκοινωνίας) παρ' η συνιστάται ιδία υπηρεσία υπό την ονομασίαν Υπηρεσία Ελέγχου Εσωτερικών Hλεκτpικώv Εγκαταστάσεων, ης προΐσταται εις των επιθεωρητών ή αρχιμηχανικών ηλεκτρολόγων της Ηλεκτρολογικής Διευθύνσεως οριζόμενος δι' αποφάσεως του Υπουργού της Συγκοινωνίας προτάσει του Διευθυντού. (Δια των β' και γ' παραγράφων αυξάνονται αι παρά τη ανωτέρω Διευθύνσει θέσεις μηχανικών και εργοδηγών και ορίζεται ο τρόπος διορισμού και προαγωγής των βοηθών συνεργείου). Αρθρ.2.-(Αι πρώτοι δύο παράγραφοι περιέχουσι μεταβατικάς διατάξεις, αφορώσας την κατά την πρώτην εφαρμογήν του παρόντος πλήρωσιν των ανωτέρω θέσεων). (Ακολουθεί τετάρτη παράγραφος, αφορώσα την απόλυσιν του υπολοίπου υπηρετικού προσωπικού του καταργουμένου γραφείου). Αρθρ.3.-(Η πρώτη παράγραφος αφορά την προσωρινήν στέγασιν της ανωτέρω υπηρεσίας). Δι’ ενός η πλειόνων Δ/των εκδιδομένων προτάσει του Υπουργού της Συγκοινωνίας κατόπιν γνώμης του Συμβουλίου των Σιδ/μων καθορισθήσεται πάσα άλλη λεπτομέρεια σχετική με την λειτουργίαν της συνιστώμενης Υπηρεσίας και την επίτευξιν του υπ' αυτής επιδιωκομένου σκοπού. Αρθρ.4.-Από της εφαρμογής του παρόντος το δια του Νομ.4341 συσταθέν και δυνάμει του από 6/13 Ίουν.1935 Ν.Δ/τος υπό την ονομασίαν "Γραφείον Ελέγχου Εσωτερικών Ηλεκτρικών Εγκαταστάσεων" λειτουργούν Νομικόν Πρόσωπον Δημοσίου Δικαίου καταργείται. Σελ. 171 Έλεγχος Ηλεκτρικών Εγκαταστάσεων 13.Δ.δ.14-17 Οι εκ των κειμένων διατάξεων πόροι του καταργουμένου Γραφείου περιέρχονται εις το Κράτος και εισπράττονται εφεξής παρά του Δημοσίου Ταμείου εγγραφόμενοι ως έσοδον του προϋπολογισμού του Υπουργείου Συγκοινωνίας ον βαρύνουσιν εφεξής και πάσαι αί δαπάναι λειτουργίας της συνιστωμένης Υπηρεσίας. Άρθρ.5-Δια Δ/τος εκδοθησομένου εφ’ άπαξ προτάσει του Υπουργού της Συγκοινωνίας θέλουσι κοθορισθή γενικαί διατάξεις αφορώσαι την οργάνωσιν της Ηλεκτρολογικής Διευθύνσεως του Υπουργείου Συγκοινωνίας ήτοι την έκτασιν της αρμοδιότητος αυτής, την υποδιαίρεσιν εις Τμήματα και Υπηρεσίας, την σύνθεσιν και αρμοδιότητα εκάστου Τμήματος ή Υπηρεσίας τα καθήκοντα και την δικαιοδοσίαν του Διευθυντού, των Τμηματαρχών και τoυ λοιπού προσωπικού και πάσαν άλλην λεπτομέρειαν. Η ισχύς του παρόντος άρχεται απο της δημοσιεύσεως αυτού είς την Εφημερίδα της Κυβερνήσεως. 